Ще имаме ли ядрени реактори в кухнята? | Bloombergtv.bg
Ще имаме ли ядрени реактори в кухнята?
Боян Рашев в Investbook, 09.08.2016
9 август 2016 | 22:32
Боян Рашев, управляващ партньор на denkstatt. Снимка: Bloomberg TV Bulgaria
Инвестициите в зелена енергия излизат солено на крайния потребител. Това каза Боян Рашев, управляващ партньор на denkstatt в предаването Investbook на Bloomberg TV Bulgaria с водещ Димитър Вучев. В Европа имаше спад на инвестициите във вятърна енергия, а сега пак има раздвижване, каза Рашев.
"Вятърната енергия допринася цената на електрическата енергия да е много висока. Основен фактор за това е, че тази енергия е много трудна за контрол. Трябва или да имаш силно потребление в пиковете, или да имаш механизъм за складиране. А за сега няма технологично решение за складиране на огромни количества енергия".
На въпроса коя е енергията на бъдещето специалистът каза, че вероятно енергийните източници ще бъдат развивани в микс: "въглищата, геотермалната енергия, слънчевата енергия, вятърната, ядрена". Но "бъдещето принадлежи на фабрично произведените малки ядрени модули".
"Това са малки електроцентрали, които са примерно 50 мегавата. Те вече съществуват по света и се произвеждат фабрично. Носят ти един контейнер. Слагаш го, връзваш го към мрежата и той работи буквално безкрайно дълго време без да се нуждае от зареждане".
Какви са опасностите и пречките пред подобно бъдеще, какви са последиците от факта, че светът става все по-енергийно ефективен и какво е бъдещето на възобновяемите енергийни източници?
Отговорите чуйте във видеото: